या जिल्ह्याच्या नावावरूनच पूर्वीच्या काळात या भागावर असलेल्या [[निजामशहा (अहमदनगर)|निजामशाही]] व [[मोगल]] साम्राज्याचे वर्चस्व लक्षात येते. [[रामायण]]काळात [[अगस्त्य|अगस्ती]] ऋषींनी [[विंध्य]] पर्वत ओलांडून [[गोदावरी नदी]]च्या किनाऱ्यावर (आत्ताच्या नगर जिल्ह्याच्या परिसरात) वसाहत स्थापन केल्याचे आणि त्यांची व श्रीरामाची भेट झाल्याचे मानले जाते. आणखी महत्त्वाचे म्हणजे महाराष्ट्रामध्ये पहिली मानवी वसाहत याच जिल्ह्यात प्रवरा व [[गोदावरी]] नद्यांच्या किनाऱ्यावर झाली, असा निष्कर्ष पुण्याच्या डेक्कन कॉलेजने [[नेवासा]]तील उत्खननानंतर काढला आहे. भारतीय पुरातत्व विभागाने [[श्रीरामपूर तालुका|श्रीरामपूर तालुक्यातील]] [[दायमाबाद]] येथे केलेल्या उत्खननातून या जिल्ह्यात [[सिंधु संस्कृती|सिंधु संस्कृतीचे]] अस्तित्व सिद्ध झालेले आहे.

[[अहमदनगर (लोकसभा मतदारसंघ)]]
[[भारत छोडो आंदोलन|इस १९४२चे चलेजाव आंदोलन]]
ऐतिहासिक महत्त्वाचे
[[शिर्डी (लोकसभा मतदारसंघ)]]